L 81/8 Den Europæiske Unions Tidende 29.3.2011 KOMMISSIONENS GENNEMFØRELSESFORORDNING (EU) Nr. 302/2011 af 28. marts 2011 om åbning af et toldkontingent for undtagelsesvis import af visse sukkermængder i produktionsåret 2010/11 EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter  (fusionsmarkedsordningen) (1), særlig  artikel 187 sammenholdt med artikel 4, og ud fra følgende betragtninger: (1) Verdensmarkedspriserne for sukker har været konstant høje lige siden begyndelsen af produktionsåret 2010/11. Ifølge prognoserne for verdensmarkedspriserne, der er baseret på New Yorks terminsmarked for sukker for maj, juli og oktober 2011, forventes der fortsat konstant høje priser på verdensmarkedet. (2) > Den negative forskel mellem de disponible sukker- mængder og de anvendte mængder i EU i de sidste to produktionsår anslås til 1,0 mio. tons. Det vil resultere i de mindste slutlagre siden gennemførelsen af reformen af sukkersektoren i 2006. Et eventuelt større importunder- skud vil kunne true forsyningen af sukkermarkedet i EU og øge de interne sukkermarkedspriser. For at begrænse den negative forskel mellem de disponible mængder og de anvendte mængder på EU-markedet for sukker i produktionsåret 2010/11 er det nødvendigt at udnytte alle eksisterende importstrømme fuldt ud, dvs. import- toldkontingenterne og den import på 1,95 mio. tons, der er en følge af handelsordninger inden for rammerne af økonomiske partnerskabsaftaler/alt undtagen våben (EPA/EBA). (3) — Imidlertid var den registrerede EPA/EBA-import i produk- tionsåret 2009/10 på 1,5 mio. tons. Baseret på den nuværende verdensmarkedssituation er det usandsynligt, at denne mængde vil stige på kort sigt. Dette vil uvæger- ligt føre til et yderligere fald i udbuddet på EU-markedet. Denne situation skyldes de høje sukkerpriser på verdens- markedet, og det er derfor nødvendigt at suspendere importtolden for visse sukkermængder. () EUT L 299 af 16.11.2007, s. 1. (49 — Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter  for sukker (?) fastsætter bestemmelser om forvaltningen af toldkontingenter for import af sukkerprodukter efter artikel 187 i forordning (EF) nr. 1234/2007 med løbenummer 09.4380 (undta- gelsesvis sukkerimport). Ifølge artikel 11 i forordning (EF) nr. 891/2009 skal de mængder produkter, for hvilke importafgiften suspenderes, imidlertid fastlægges ved en særskilt retsakt. (5) — Den sukkermængde, der undtagelsesvis kan importeres til nultold i produktionsåret 2010/11, bør fastsættes i over- ensstemmelse hermed. (6) — For at undgå handel med importlicenser bør rettighe- derne i forbindelse med importlicenser ikke kunne over- drages. (7) — Sikkerheden bør fastsættes på et niveau, der er tilstræk- keligt højt til at sikre fuld udnyttelse af de udstedte importlicenser med de nuværende ustabile verdensmar- kedspriser for sukker. (8) — Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist — VEDTAGET DENNE FORORDNING: Artikel 1 Importtolden for industrisukker henhørende under KN-kode 1701 med løbenummer 09.4380 suspenderes for en mængde på 300 000 tons fra den 1. april 2011 til den 30. september 2011. Forordning (EF) nr. 891/2009 finder anvendelse for det i stk. 1 omhandlede kontingent. Artikel 2 Uanset artikel 8, stk. 1, i Kommissionens forordning (EF) nr. 376/2008 (?) kan rettighederne i forbindelse med importlicenser ikke overdrages. Artikel 3 Uanset artikel 7, stk. 2, i forordning (EF) nr. 891/2009 fast- sættes sikkerheden til 150 EUR pr. ton. (?) EUT L 254 af 26.9.2009, s. 82. () EUT L 114 af 26.4.2008, s. 3.